দুনিয়ায় সর্বকালে, সকল দেশে সুপ্রিম পাওয়ার একক নেতৃত্বকে ভূল সিদ্ধান্ত গ্রহনে সহায়তা করেছে। যা আজ বাংলাদেশের রাজনীতিতে প্রতিটি দলের সর্বোচ্চ নেতৃত্বের ক্ষেত্রে প্রতিফলিত হচ্ছে। রাগ-বিরাগের বশবর্তী হয়েও সুপ্রিম নেতৃত্ব ইচ্ছেমতো সিদ্ধান্ত গ্রহন করার অপার ক্ষমতাশীল। সুলতান মনসুর আজ আওয়ামীলীগের বাইরে; এর জন্য কি কেবল সুলতান দায়ী? আর কি কারো দায়গ্রস্থতা নেই? জানি, বাংলাদেশে এ প্রশ্ন অবান্তর। এখানে শীর্ষ নেতৃত্বের শীর্ষ চাটুকারই সর্বোচ্চ মর্যাদাবান; সে হোক শ্রেষ্ট দূর্ণীতিবাজ কিংবা গণদুষমন, অথবা হোক জনবিচ্ছিন্ন বাস্তুহারা। বাংলাদেশের রাজনীতির ‘ক্লিনম্যান’ সুলতান মনসুর লঘু পাপে গুরুদন্ডের শিকার বলে দেশবাসীর কাছে প্রতিয়মান। তাঁকে চিরতরে তাঁর স্বপ্নের আওয়ামীলীগ থেকে ছুঁড়ে ফেলতে সক্রিয় রয়েছেন পরশ্রীকাঁতর ষড়যন্ত্রকারীরা। বস্তুত: তাঁর অপরাধ তিনি সাদাকে সাদা আর কালোকে বলেন কালো। তিনি লোভ ও দূর্ণীতিমুক্ত। জনকল্যান, স্বচ্ছতা ও জবাবদিহীতা যার রাজনীতির ভূষন। তিনি বঙ্গবন্ধুর আদর্শের ত্যাগের রাজনীতিকেই বরণ করেছেন- যিনি স্বপ্ন দেখেন একটি পরিচ্ছন্ন ও দূর্ণীতিমুক্ত বাংলাদেশ যেখানে জবাবদিহীতাই হবে রাজনীতিবিদদের নিয়ন্ত্রক। তাই তিনি স্বেচ্ছাচারী দূর্ণীতিবাজ নেতাদের ষড়যন্ত্রের শিকার। কিন্তু, অনেকেই মনে করেন এ বাংলাদেশ সুলতান মনসুরদের জন্য নয়, যেমন নয় বঙ্গতাজ তাজ উদ্দিন তনয় সোহেল তাজের। এ বাংলাদেশ দূর্ণীতির বরপুত্র ঢাকার নবাবপুরের আব্দুল মান্নানদের জন্য, যে সর্বোচ্চ নেতৃত্বের করুনায় বসে বাংলাদেশ আওয়ামী লীগের প্রেসিডিয়ামে, এ বাংলাদেশ কাজী জাফর উল্লাহ চৌধুরীদের, যার জনসম্পৃক্ততা বা গ্রহনীয়তার ক্ষেত্র বলে কিছুর বালাই নেই, তাদের কোন পরীক্ষায় উত্তীর্ণ হতে হয়না, কিন্তু, আওয়ামীলীগের প্রেসিডিয়ামের পদ আঁকড়ে আছে দু’যুগ থেকে কেবল সর্বোচ্চ নেতৃত্বের অনুরাগে।